Maskarata tini perlina Għax warajk għandek xadina Minflok waħda tini tnejn Għax tiddobba xi daqqtejn. Propjament il-karnival jingħata bidu llum fejn il-ġurnata hija magħrufa bħala Giovedi Gras. Inbeda fiż-żmien il-Kavallieri ta' San Ġwann u baqa' jissaħħaħ maż-żmien. Il-kelma karnival ġejja minn Carne Vale għax il-laħam tista' tieklu f'dan iż-żmien minħabba li l-għada tal-jiem tal-bluha jibda r-randan. Dari, in-nies kienu josservaw it-tradizzjonijiet reliġjużi ħafna aktar mil-lum u ma kienu jmissu l-ebda biċċa ħelu ma' ħalqhom. wisq aktar laħam. Din is-sena hawn stennija għal wieħed mill-aqwa karnivali li qatt ġie ċċelebrat fil-kapitali. Dan se jkun ukoll parti integrali miċ-ċelebrazzjonijiet tas-sena, li fiha l-Belt Valletta hija l-kapitali Ewropea.